Document ID: 31991R3665

ΚΑΝΟΝΙΣΜΟΣ (ΕΟΚ) αριθ. 3665/91 ΤΗΣ ΕΠΙΤΡΟΠΗΣ της 16ης Δεκεμβρίου 1991 για παρέκκλιση από τον κανονισμό (ΕΟΚ) αριθ. 2789/91 για τον καθορισμό των ποσοτήτων των νεαρών αρρένων βοοειδών που είναι δυνατό να εισαχθούν με ειδικούς όρους κατά το τέταρτο τρίμηνο του 1991 και για παρέκκλιση, κατά το τρίμηνο αυτό, από τον κανονισμό (ΕΟΚ) αριθ. 2377/80 όσον αφορά την απόδοση των διαθέσιμων ποσοτήτων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1628/91 (2), και ιδίως το άρθρο 13 παράγραφος 4, το άρθρο 15 παράγραφος 2 και το άρθρο 25,
Εκτιμώντας:
ότι ο κανονισμός (ΕΟΚ) αριθ. 3300/91 του Συμβουλίου (3) ανέστειλε τις εμπορικές παραχωρήσεις που χορηγούνται από και δυνάμει της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Ομοσπονδιακής Σοσιαλιστικής Δημοκρατίας της Γιουγκοσλαβίας- ότι πρέπει να εξαιρεθεί η χώρα αυτή του πλεονεκτήματος της μειώσεως της εισφοράς που καθιερώθηκε από τον κανονισμό (ΕΟΚ) αριθ. 2789/91 της Επιτροπής της 24ης Σεπτεμβρίου 1991 για τον καθορισμό των ποσοτήτων των νεαρών αρρένων βοοειδών που είναι δυνατό να εισαχθούν με ειδικούς όρους κατά το τέταρτο τρίμηνο του 1991 (4)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Αναστέλλεται η εφαρμογή της μειώσεως της εισφοράς που αναφέρεται στο άρθρο 1 παράγραφος 1 στοιχεία α) και β) του κανονισμού (ΕΟΚ) αριθ. 2789/91 για τις εισαγωγές με προέλευση την Ομοσπονδιακή Σοσιαλιστική Δημοκρατία της Γιουγκοσλαβίας.
Άρθρο 2
Το άρθρο 1 δεν εφαρμόζεται στα προϊόντα που κατάγονται από τη Γιουγκοσλαβία και που έχουν εξαχθεί πριν από την ημερομηνία ενάρξεως ισχύος του παρόντος κανονισμού.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Δεκεμβρίου 1991.

Labels: 3
18